**Oznam o podávaní žiadostí o prijatie dieťaťa na predprimárne vzdelávanie do Materskej školy Lieskovany na školský rok 2022/2023.**

**Termín podávania žiadostí:** 2. mája 2022 – 6. mája 2022

**Spôsob podávania žiadostí:** - osobne v čase od 10. 00 do 12.00

* poštou alebo kuriérom na adresu MŠ
* e- mailom odoslaním naskenovaného tlačiva prostredníctvom e-mailu
* elektronicky do elektronickej schránky MŠ

**Miesto podávania žiadostí:** MŠ Lieskovany 50, Mgr. Dana Kalíšková, riaditeľka školy

 tel.č.: 0948 845 388

**Podmienky prijímania:**

Na predprimárne vzdelávanie sa prijíma dieťa od troch rokov veku, výnimočne možno prijať dieťa od dovŕšenia dvoch rokov veku. **Pre dieťa , ktoré dosiahne 5 rokov veku do 31. augusta 2022, je predprimárne vzdelávanie povinné a bude prednostne prijaté do spádovej materskej školy podľa miesta trvalého pobytu.** Dieťa môže plniť predprimárne vzdelávanie aj v inej materskej škole, ak ho riaditeľ tejto materskej školy prijme.

Zákonní zástupcovia spolu s písomnou **„Žiadosťou o prijatie na predprimárne vzdelávanie**“ predkladajú aj **potvrdenie o zdravotnom stave dieťaťa** od všeobecného lekára pre deti a dorast, ktoré musí obsahovať aj údaj o **povinnom očkovaní.**

**Žiadosť o prijatie na predprimárne vzdelávanie musí obsahovať:**

**Osobné údaje o dieťati**: - meno, priezvisko a rodné priezvisko/uvedené v tvare totožnom ako na rodnom liste/

- dátum a miesto narodenia

- adresa trvalého pobytu alebo adresa miesta, kde sa dieťa obvykle zdržiava, ak sa nezdržiava na adrese trvalého pobytu

- rodné číslo

- národnosť a štátna príslušnosť

- materinský jazyk

**Osobné údaje o zákonných zástupcoch dieťaťa**: - titul, meno a priezvisko, rodné priezvisko

- adresa bydliska a druh pobytu

- kontakt na účely komunikácie

Pri prijímaní na predprimárne vzdelávanie **má prednosť** dieťa, ktoré:

1. do 31. 8. 2022 dovŕši 5 rokov veku a predprimárne vzdelávanie je pre neho povinné
2. do 31. 8. 2022 nedovŕši vek 5 rokov a zákonný zástupca požiada o predčasné plnenie povinného predprimárneho vzdelávania v šk. roku 2022/2023, pričom predloží so žiadosťou aj písomný súhlas príslušného zariadenia poradenstva a prevencie
3. do 31. 8. 2022 dovŕši 4 roky veku
4. do 31. 8. 2022 dovŕši 3 roky
5. je mladšie ako 3 roky. Môže byť prijaté iba v prípade voľnej kapacity MŠ a ak má dostatočne osvojené hygienické návyky.

**Vydávanie rozhodnutí**

Písomné rozhodnutie o prijatí alebo neprijatí dieťaťa na predprimárne vzdelávanie bude riaditeľkou materskej školy vydané do 30. 6. 2022 a doručené zákonným zástupcom osobne, elektronicky, prípadne poštou.